HUMAN เปิดเทรดวันแรกพุ่งแรง 75% แตะ 7 บาท วอลุ่มทะลัก 633.18 ลบ.
HUMAN เปิดเทรดวันแรกพุ่งแรง 75% แตะ 7 บาท วอลุ่มทะลัก 633.18 ลบ.โดยเปิดที่ 7 บ. จาก IPO 4 บาท ล่าสุด ณ เวลา 10.00 น. ราคาอยู่ที่ 7 บาท บวก 3 บาท หรือ 75% สูงสุด 7.10 บาท ต่ำสุด 6.70 บาท ด้วยมูลค่าซื้อขาย 633.18 ล้านบาท
8 ธ.ค. 2560

ผู้สื่อข่าวรายงานว่า ราคาหุ้น บริษัท ฮิวแมนิก้า จำกัด มหาชน หรือ HUMAN ณ เวลา 10.00 น. ราคาอยู่ที่ 7 บาท บวก 3 บาท หรือ 75% สูงสุด 7.10 บาท ต่ำสุด 6.70 บาท ด้วยมูลค่าซื้อขาย 633.18 ล้านบาท
ทั้งนี้ HUMAN เข้าซื้อขายในวันนี้ (8 ธ.ค.60) เป็นวันแรก โดย IPO ที่ 4 บาท โดยมี บล.ฟินันเซีย ไซรัส เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย
อนึ่ง HUMAN เป็นกลุ่มบริษัทประกอบธุรกิจเป็นผู้พัฒนาซอฟต์แวร์เพื่อจำหน่ายและให้บริการติดตั้งซอฟต์แวร์ระบบบริหารงานทรัพยากรบุคคลและทรัพยากรองค์กร รวมทั้งให้บริการจัดทำเงินเดือนและจัดทำบัญชี
 